Неліктен мәтіндегі ТАВТОЛОГИЯМЕН күреспейміз?! | Блогтар | Әдебиет порталы
"Неліктен мәтіндегі ТАВТОЛОГИЯМЕН күреспейміз?! | Блогтар | Әдебиет порталы"|"https://adebiportal.kz/kz/blogs/view/nelikten-matindegi-tavtologiiamen-kurespeimiz__4229"
TITLE: Неліктен мәтіндегі ТАВТОЛОГИЯМЕН күреспейміз?! | Блогтар | Әдебиет порталы
URL: https://adebiportal.kz/kz/blogs/view/nelikten-matindegi-tavtologiiamen-kurespeimiz__4229
META: "Неліктен мәтіндегі ТАВТОЛОГИЯМЕН күреспейміз?! | Блогтар | Әдебиет порталы"|"https://adebiportal.kz/kz/blogs/view/nelikten-matindegi-tavtologiiamen-kurespeimiz__4229"
TOTAL WORDS: 261
TEXT: Ислам дінінде балағат сөз ХАРАМ болса, мылжың сөз де дәл сондай ХАРАМ болмаса да, әйтеуір МӘКРУХ, яғни мұсылман адам жасауға онша тиісті емес амалдар болып есептелінеді. Қазақ халық мақалы да «Көп сөз - көмір, аз сөз - алтын» дейді. Иә, кейде БАҚ құралдарында жеке-жеке авторлардың сауаттылық пен тіл байлығы жетпеген кезде тавтология алдыңғы орынға шығып кетеді. Қайталанып кете беретін сөздер бас ауыртып қана қоймай, кең таралған құбылысқа айналып жатыр. Өткенде теледидардан «Музыка мұғалімдері жетіспейді, себебі музыка мұғалімдері аз» деген фразаны естіп қалдым. Ары қарай тек былай деу ғана қалған еді: «Ал музыка мұғалімдері аз, себебі музыка мұғалімдері жетіспейді!» деп. Кеңес Одағы кезінде анекдотқа айналған келесі «ресми» лозунг бар еді: «Учение Ленина правильно, потому что оно верно!» Сол плакатта не үшін «правильно», неге «правильно» неліктен және не себепті «правильно» туралы бір де бір сөз айтылмапты. Шамасы, «правильно» себебі, «верно»! Ал «верно» себебі, «правильно». Бұл ГРАММАТИКАЛЫҚ логикалық ТАВТОЛОГИЯ өте қарапайым: Дарвиннің атеисттік ілімі дұрыс – себебі Дарвиннің атеисттік ілімі кең тараған, Дарвиннің атеисттік ілімі кең тараған, себебі Дарвиннің атеисттік ілімі дұрыс және т. Тавтология өте көп. Мысалы, бүгінгі бұқаралық ақпараттық құралдарда, түрлі газеттерде кейде келесідей тым үйреншікті болып кеткен тавтология «үлгілері» бар: «әділ қазылар алқасы», «жеке дара тұлға», «Тәуелсіз Қазақстан мемлекеті», «қазір доллар курсы жоғары БОЛЫП ТАБЫЛАДЫ», «реформалау өзгерістері», «тазалағыш гигиеналық құралдар», «интеллектуалды зияткерлік сайыс» және осы сияқты мысалдар жетіп артылады. Мен де тавтологияға салынбай, осы мақаламды тәмамдайын. Соңғы мысал. Мәселен, бұл мақаламды «Ғаламтор желісіндегі ақпарат» дейсіздер. Енді ойлаңыздаршы, бұл сөз тіркесінде «тор» деген онсыз да «желі» деген мағынада айтылып тұр ғой! Сондықтан «Ғаламтордағы ақпарат» десек немесе «Ғаламдық желідегі ақпарат» дегеніміз орынды болар
